open-index/open-wikipedia-markdown huggingface dataset:
আশারায়ে মুবাশশারা

আরবি আশারা শব্দের অর্থ দশ। আর মুবাশশারা অর্থ সুসংবাদপ্রাপ্ত। অতএব, আশারায়ে মুবাশশারা অর্থ সুসংবাদপ্রাপ্ত দশজন। ইসলামি পরিভাষায়, আশারায়ে মুবাশশারা বলতে বোঝায় হযরত মুহাম্মাদ (সাঃ) এর দশজন সাহাবীকে হাদিস অনুযায়ী যারা জীবদ্দশায় জান্নাতের প্রতিশ্রুতি পেয়েছিলেন।

তাঁদের নাম যথাক্রমে-

* আবু বকর (রাঃ)
* উমর ইবনুল খাত্তাব (রাঃ)
* উসমান ইবনে আফফান (রাঃ)
* আলি ইবনে আবু তালিব (রাঃ)
* তালহা ইবনে উবাইদিল্লাহ (রাঃ)
* জুবাইর ইবনুল আওয়াম (রাঃ)
* আবদুর রহমান ইবনে আউফ (রাঃ)
* সাদ ইবনে আবু ওয়াক্কাস (রাঃ)
* সাঈদ ইবনে যায়িদ (রাঃ)
* আবু উবাইদা ইবনুল জাররাহ (রাঃ)

## ঘটনা
হিজরী দশম সালে মদিনায় এক ভয়াবহ দুর্ভিক্ষ দেখা দিয়েছিল। ফলে বহুলোক অনাহারে ও অর্ধাহারে দিনাতিপাত করছিল। কোনোদিক থেকে সাহায্য-সহযোগিতা ও খাদ্য সামগ্রী আমদানি হওয়ার সম্ভাবনা দেখা যাচ্ছিল না। এমনি এক দিন মহানবি হযরত মুহাম্মাদ (সাঃ) মদিনা মসজিদে খুতবা দান করছিলেন। এমন সময় হঠাৎ সংবাদ এল যে, শামদেশ থেকে প্রচুর খাদ্য সামগ্রী নিয়ে একদল বণিক মদীনায় আগমন করছে। তখন সব সাহাবা-এ-কিরাম বণিক দলের নিকট গমন করে। কেবলমাত্র দশজন সাহাবা তথায় গমন না করে মনোযোগ সহকারে মুহাম্মাদের এর খুতবা শ্রবণে নিমগ্ন রইলেন। হযরত মুহাম্মাদ (সাঃ) তাদের প্রতি সন্তুষ্ট হয়ে একে একে তাঁদের নাম উল্লেখ করে তাদেরকে জান্নাতবাসী বলে ঘোষণা করেন।

## হাদিস

## শিয়া দৃষ্টিতে
শিয়ারা এই হাদিস পুরাপুরি প্রত্যাখ্যান করেছে। তাদের মতে এইরকম কোনো হাদিস মুহাম্মদ-কর্তৃক উদ্ধৃত হয় নি।

## আরও দেখুন
*মানাকিব
## তথ্যসূত্র

## বহিঃসংযোগ
* Presenting Abu Bakr as the first of "ten promised paradise" 
* Great Muslims Of All Times
* Sahaba 

বিষয়শ্রেণী:হাদিস
বিষয়শ্রেণী:পুরুষ সাহাবা
বিষয়শ্রেণী:জান্নাত
বিষয়শ্রেণী:ইসলাম সম্পর্কিত তালিকা
বিষয়শ্রেণী:ব্যক্তিদল
বিষয়শ্রেণী:সাহাবা
কিতাব আল আশনাম

**কিতাব আল আশনাম** () আরবের ঐতিহাসিক হিশাম ইবনে আল কালবি (জন্ম ৭৩৭- মৃত্যু ৮১৯ খ্রি.) রচিত একটি আরবী ভাষায় প্রকাশিত বই যেখানে প্রাচীন আরবে প্রচলিত বিভিন্ন ধর্ম এবং প্রথা সম্পর্কে বর্ণনা করা হয়েছে। কাবা শরীফে রক্ষিত লাত, উজ্জা, মানাত সহ বিভিন্ন দেবদেবীর বর্ণনা জানা যায় বইটিতে। বইটিতে আরবের শিরক (বহুশ্বেরবাদিতা) তুলে ধরা হয়েছে।

আহমাদ জাকি পাশা নামের এক মিশরীয় ভদ্রলোক বইটি উদ্ধার করেন। তিনি দামাস্কের এক নিলাম থেকে বইটির পান্ডুলিপি কেনেন। প্রাচ্যবিদদের আন্তর্জাতিক কংগ্রেসের ১৪ তম অধিবেশনে পাশা তার আবিষ্কারের কথা প্রকাশ করেন। ১৯৩৪ সালে  পাশার মৃত্যুর পর তার অন্যান্য গুরুত্বপূর্ণ সংগ্রহের সাথে এই বইটিকে দেশকে দান করে দেয়া হয়।

## তথ্য উৎস

বিষয়শ্রেণী:সৌদি আরবে ধর্মবিশ্বাস
বিষয়শ্রেণী:আরব্য পুরাণ
বিষয়শ্রেণী:ইসলামি সাহিত্য
বিষয়শ্রেণী:মধ্যযুগীয় আরবি সাহিত্য
২০০২ কমনওয়েলথ গেমসে বাংলাদেশ

**২০০২ কমনওয়েলথ গেমসে বাংলাদেশ** ৫ম বারের মত অংশগ্রহণ করে। এই জন্য অ্যাথলেটিকস এবং সাঁতারে পুরুষ ক্রীড়াবিদদের এবং শ্যুটিংয়ে মিশ্র দল পাঠায়। এই গেমসে বাংলাদেশ একটি স্বর্ণ পদক লাভ করে। এর আগে সর্বশেষ ১৯৯০ সালে অকল্যান্ডে, শ্যুটিংয়ে একটি স্বর্ণ ও রোপ্য পদক লাভ করেছিল বাংলাদেশ।

## [[২০০২ কমনওয়েলথ গেমসের পদক তালিকা|মেডেল]]

## স্বর্ণ
**[[২০০২ কমনওয়েলথ গেমসে শ্যুটিং|শ্যুটিং]]:**
: আসিফ হোসেন খান পুরুষদের এয়ার রাইফেল

## তথ্যসূত্র

বিষয়শ্রেণী:কমনওয়েলথ গেমসে বাংলাদেশ
বিষয়শ্রেণী:২০০২ কমনওয়েলথ গেমসের দেশসমূহ
বিষয়শ্রেণী:২০০২-এ বাংলাদেশের ক্রীড়া
বিষয়শ্রেণী:২০০২-এ বাংলাদেশী ক্রীড়া
হিশাম ইবনে আল কালবি

থাম্ব
**হিশাম ইবনে আল কালবি** (৭৩৪খ্রি.-৮১৯খ্রি./২০৪ হিজরি) একজন আরবীয় ঐতিহাসিক  যিনি ইবনে আল কালবি (আরবি: ابن الكلبي‎) নামের পরিচিত। তার পুরো নাম **আবু আল মুনদির হিশাম বিন মুহাম্মদ বিন আল সাঈব বিন বিশর আর কালবি**। তিনি কুফা নগরীতে ৭৩৭ খ্রিষ্টাব্দে জন্মগ্রহণ করেন। তিনি তার জীবনের অধিকাংশ সময় বাগদাদ নগরীতে কাটিয়েছেন। তিনি তার পিতার মত প্রাচীন আরবের ঐতিহাসিক তথ্য সংগ্রহ করতেন। ফিহ্রিস্ট এর মতে   তিনি ১৪০ খানা বই লিখেছেন। কিতাব আল আঘানিতে তার কাজের উল্লেখ পাওয়া যায়।

হিশাম ইসমাইল এবং মুহাম্মদ এর মধ্যকার সম্পর্ক নির্ণয় করেন এবং সকল আরব ঈসমাইলের বংশধর ধারণা  প্রচার করেন। তার লেখা বই **জামহারাত আল নসীব** ১৯৬৬ সালে জার্মান ভাষায় ড. ক্যাস্কেল অনুবাদ করেন (Das genealogische Werk des Hisam Ibn Muhammad al Kalbi)।

## সাহিত্যকর্ম
* কিতাব আল আশনাম

## তথ্যসূত্র

বিষয়শ্রেণী:৭৩৪-এ জন্ম
বিষয়শ্রেণী:৮১৯-এ মৃত্যু
বিষয়শ্রেণী:৮ম শতাব্দীর ইতিহাসবিদ
বিষয়শ্রেণী:৯ম শতাব্দীর ইতিহাসবিদ
বিষয়শ্রেণী:আরব ইতিহাসবেত্তা
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:কুফার ব্যক্তি
বিষয়শ্রেণী:৯ম শতাব্দীতে মৃত্যু
বিষয়শ্রেণী:৭৩৭-এ জন্ম
বিষয়শ্রেণী:৮ম শতাব্দীর আরব ব্যক্তি
কিতাব আল আঘানি

**কিতাব আল আগানি** (আরবি: كتاب الأغاني‎ : কবিতা বা গানের; The Book of Songs) হলো খ্রিস্টীয় দশম শতকের সাহিত্যিক আবুল ফারাজ ইস্ফাহানি কর্তৃক লিখিত কবিতা ও গানের সংগ্রহ। বইটির আধুনিকে সংস্করণ ২০ খণ্ডে প্রকাশিত হয়েছে। ১০ হাজার পৃষ্টার এই বইটি রচনা করতে আবু আল ফরজের ৫০ বছর সময় লেগেছিল। এই বইয়ে তিনটি অংশ আছে: প্রথম অংশে খলিফা হারুন অর রশীদ এর পছন্দকৃত '১০০ সেরা গান', দ্বিতীয় অংশে রাজ রাজড়াদের রচনা এবং তৃতীয় অংশে লেখকের নিজের নির্বাচন করা গান। এই বইয়ে জাহিলিয়া যুগ থেকে ১০ম শতক পর্যন্ত গান ও কবিতার সংগ্রহ আছে। এই কারণে কিতাব আল আগানি ইতিহাস এবং সাহিত্য ইতিহাসের জন্য একটি প্রামান্য আকরিক গ্রন্থ এবং কিতাব আল আঘানি'র উপর অনেক গবেষণাপত্র প্রকাশিত হয়েছে।

## তথ্য উৎস

বিষয়শ্রেণী:আরবি ভাষার অ-কল্পকাহিনী বই
বিষয়শ্রেণী:আরবি সাহিত্য
বিষয়শ্রেণী:সাহিত্য
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:মধ্যযুগীয় আরবি সাহিত্য
বিষয়শ্রেণী:মধ্যযুগীয় আরবি কবিতা
২০০৯ বাংলাদেশ ক্রিকেট দলের ওয়েস্ট ইন্ডিজ সফর

বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০০৯ সালের আন্তর্জাতিক মৌসুমে ওয়েস্ট ইন্ডিজ সফর করে। ৩ জুলাই, ২০০৯ তারিখ থেকে ২ আগস্ট, ২০০৯ তারিখ পর্যন্ত সফরে ওয়েস্ট ইন্ডিজ ক্রিকেট দলের বিপক্ষে দুই টেস্ট, তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে।

এ সময় ওয়েস্ট ইন্ডিজ ক্রিকেট বোর্ড ও ওয়েস্ট ইন্ডিজ খেলোয়াড় সমিতির মধ্যকার শ্রম অসন্তুষ্টির কারণে পুরো সিরিজে ওয়েস্ট ইন্ডিজ দলের প্রথম একাদশ মাঠে নামাতে পারেনি।

বাংলাদেশ দল খুব সহজেই দুর্বল ওয়েস্ট ইন্ডিজ দলকে কুপোকাত করে। টেস্ট সিরিজে ২-০ এবং একদিনের আন্তর্জাতিকে ৩-০ ব্যবধানে সিরিজ জয়ের স্বাদ আস্বাদন করে। টেস্ট সিরিজে বাংলাদেশ তাদের দ্বিতীয় ও তৃতীয় জয় পায়। পাশাপাশি বিদেশ সফরে সিরিজ জয়সহ প্রথমবারের মতো হোয়াইটওয়াশ করে। একদিনের আন্তর্জাতিকের সিরিজেও বাংলাদেশ টেস্টভূক্ত দলের বিপক্ষে বিদেশ সফরে জয় পায় ও হোয়াইটওয়াশ করতে সক্ষম হয়। ওয়েস্ট ইন্ডিজ কেবলমাত্র টুয়েন্টি২০ আন্তর্জাতিকে সিরিজ জয় পায়।

## টেস্ট সিরিজ
### ১ম টেস্ট

### দ্বিতীয় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### একমাত্র টি২০আই

## প্রস্তুতিমূলক খেলা
### প্রথম-শ্রেণী: ওয়েস্ট ইন্ডিজ এ বনাম বাংলাদেশ একাদশ

### লিস্ট এ: ওয়েস্ট ইন্ডিজ বিশ্ববিদ্যালয় উপাচার্য একাদশ বনাম বাংলাদেশ একাদশ

## সম্প্রচার ব্যবস্থা
;টেলিভিশন নেটওয়ার্ক
*বিটিভি (সরাসরি) &mdash; বাংলাদেশ
*টেন স্পোর্টস (সরাসরি) &mdash; ভারত

## তথ্যসূত্র

বিষয়শ্রেণী:বাংলাদেশ ক্রিকেট দলের ওয়েস্ট ইন্ডিজ সফর
বিষয়শ্রেণী:২০০৯-এ আন্তর্জাতিক ক্রিকেট প্রতিযোগিতা
বিষয়শ্রেণী:২০০০-০১ থেকে ওয়েস্ট ইন্ডিজের ক্রিকেট মৌসুম
বিষয়শ্রেণী:২০০৯-এ বাংলাদেশী ক্রিকেট
বিষয়শ্রেণী:২০০৯-১০ ওয়েস্ট ইন্ডিয়ান ক্রিকেট মৌসুম
বিষয়শ্রেণী:২০০৯-এ ওয়েস্ট ইন্ডিয়ান ক্রিকেট
রোজী আফসারী

**রোজী আফসারী** (জন্ম: **শামীমা আক্তার রোজী**; ২৩ এপ্রিল ১৯৪৬ - ৯ মার্চ ২০০৭), যিনি *রোজী সামাদ*  নামেও পরিচিত; একজন বাংলাদেশী চলচ্চিত্র অভিনেত্রী ছিলেন। তিনি ১৯৬৪ সালে *এইতো জীবন* চলচ্চিত্রের মাধ্যমে অভিনয় শুরু করেন। তিনি *[[লাঠিয়াল (চলচ্চিত্র)|লাঠিয়াল]]* (১৯৭৫) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনিই এই বিভাগের প্রথম বিজেতা। তার অভিনীত অন্যান্য উল্লেখযোগ্য চলচ্চিত্রসমূহ হল *[[জীবন থেকে নেয়া]]* (১৯৭০), *[[তিতাস একটি নদীর নাম (চলচ্চিত্র)|তিতাস একটি নদীর নাম]]* (১৯৭৩), *[[সূর্য সংগ্রাম]]* (১৯৭৪), *[[সূর্যগ্রহণ (চলচ্চিত্র)|সূর্য গ্রহণ]]* (১৯৭৬), *[[অশিক্ষিত (চলচ্চিত্র)|অশিক্ষিত]]* (১৯৭৮), *[[গোলাপী এখন ট্রেনে]]* (১৯৭৮), ও *[[এই ঘর এই সংসার]]* (১৯৯৬)। ১৯৮৬ সালে *আশা নিরাশা* চলচ্চিত্র দিয়ে পরিচালক হিসেবে তার অভিষেক হয়। ২০০৫ সালে তার সর্বশেষ চলচ্চিত্র মুক্তি পায়।

## প্রাথমিক জীবন
শামীমা আক্তার রোজী ১৯৪৬ সালের ২৩শে এপ্রিল লক্ষ্মীপুর জেলায় জন্মগ্রহণ করেন।

## কর্মজীবন
রোজীর চলচ্চিত্র কর্মজীবন শুরু হয় ১৯৬৪ সালে জিল্লুর রহিম পরিচালিত *এইতো জীবন* চলচ্চিত্রের মধ্য দিয়ে। একই বছর তিনি জহির রায়হানের পরিচালনায় তৎকালীন পাকিস্তানে নির্মিত প্রথম রঙিন পূর্ণদৈর্ঘ্য চলচ্চিত্র *[[সংগম (১৯৬৪-এর উর্দু চলচ্চিত্র)|সংগম]]*-এ একটি প্রধান চরিত্রে অভিনয় করেন। পরের দুই বছরে তিনি *একালের রূপকথা* (১৯৬৫) ও *রাজা সন্ন্যাসী* (১৯৬৬) চলচ্চিত্রে অভিনয় করেন। ১৯৬০-এর দশকের শেষভাগে তিনি *এতটুকু আশা* (১৯৬৮), *চোরাবালি* (১৯৬৮), *চেনা অচেনা* (১৯৬৮), *রাখাল বন্ধু* (১৯৬৮), *প্রতিকার* (১৯৬৯), *বেদের মেয়ে* (১৯৬৯), *আলোর পিপাসা* (১৯৬৯), *[[নীল আকাশের নীচে (১৯৬৯-এর চলচ্চিত্র)|নীল আকাশের নীচে]]* (১৯৬৯), ও *জোয়ার ভাটা* (১৯৬৯) চলচ্চিত্রে অভিনয় করেন।

১৯৭০-এর দশকে *[[জীবন থেকে নেয়া]]*, *[[তিতাস একটি নদীর নাম (চলচ্চিত্র)|তিতাস একটি নদীর নাম]]*, *[[সূর্যগ্রহণ (চলচ্চিত্র)|সূর্যগ্রহণ]]*, ও *[[সূর্য সংগ্রাম]]* চলচ্চিত্রে তার অভিনয় ব্যাপক দর্শক নন্দিত হয়। ১৯৭৪ সালে নারায়ণ ঘোষ মিতা পরিচালিত *[[আলোর মিছিল]]* চলচ্চিত্রে অভিনয় করে। ১৯৭৫ সালে *[[লাঠিয়াল (চলচ্চিত্র)|লাঠিয়াল]]* চলচ্চিত্রে নাম চরিত্রের স্ত্রী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। *[[অশিক্ষিত (চলচ্চিত্র)|অশিক্ষিত]]* ইত্যাদি। তার সর্বশেষ অভিনীত ছবি 'পরম প্রিয়' ২০০৫ সালে মুক্তি পেয়েছিল।

## ব্যক্তিগত জীবন
রোজী ১৯৮৫ সালে চলচ্চিত্র নির্মাতা মালেক আফসারীর সাথে বিবাহ বন্ধনে আবদ্ধ হন। ২০০৭ সালের ৯ মার্চ কিডনিজনিত রোগে ৫৭ বছর বয়সে রোজী মৃত্যুবরণ করেন।

## চলচ্চিত্রের তালিকা

## পুরস্কার ও সম্মাননা
* ১৯৭৪: শ্রেষ্ঠ পার্শ্ব অভিনেত্রী বিভাগে বাচসাস পুরস্কার - *[[আলোর মিছিল]]*
* ১৯৭৫: শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার - *[[লাঠিয়াল (চলচ্চিত্র)|লাঠিয়াল]]*
* ২০১৯: অনুসন্ধান ইঞ্জিন গুগল তার ৭৩তম জন্মদিনে (২৩ এপ্রিল) তাকে নিয়ে ডুডল প্রদর্শন করে।

## তথ্যসূত্র

## আরও দেখুন
* বাংলাদেশী অভিনেত্রীদের তালিকা

## বহিঃসংযোগ
* 
* 

বিষয়শ্রেণী:১৯৪৬-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:বাচসাস পুরস্কার বিজয়ী
ভিভিয়ন ডীসেনা

**ভিভিয়ন ডীসেনা** হলেন একজন ভারতীয় টেলিভিশন অভিনেতা। *[[প্যার কী এ এক কহানী]]* ধারাবাহিকে তিনি অভয় রাইচন্দ নামে এক ভ্যাম্পায়ার চরিত্রে অভিনয় করেন। এই চরিত্রে অভিনয় করে তিনি বিশেষ খ্যাতি অর্জন করেন। এরপর তিনি *[[মধুবালা-এক ইশক্‌ এক জুনুন]]* ধারাবাহিকে ঋষভ কুন্দ্রা চরিত্রে দৃষ্টি ধামীর বিপরীতে অভিনয় করেন। বর্তমানে ভিভিয়ান কালারস্‌ টিভিতে *[[শক্তি - অস্তিত্ব কে এহশাস কী]]* ধারাবাহিকে প্রধান পুরুষ চরিত্রে অভিনয় করছেন।

## ব্যক্তিগত জীবন
ভিভিয়নের মা হিন্দু ও বাবা পর্তুগিজ বংশোদ্ভূত খ্রিস্টান। একটি সাক্ষাৎকারে ভিভিয়ন বলেন যে, তাঁর মা ছিলেন ভারতীয় রেলের এক অ্যাথলেট এবং বাবা ছিলেন ভারতীয় রেলেরই ফুটবলার। তাই মাত্র ১০ বছর বয়স থেকে ফুটবল ছিল ভিভিয়নের বিশেষ প্রিয় এক খেলা। তিনি ফুটবলার লিওনেল মেসির অনুরাগী।

২০১৩ সালে ভিভিনয় বাহবিজ দোরাবজিকে বিবাহ করেন। বাহবিজ ছিলেন *প্যার কি ইয়ে এক কহানি* ধারাবাহিকে তাঁর সহ-অভিনেত্রী। কিন্তু ২০১৬ সালে তাঁরা বিবাহবিচ্ছেদের মামলা করেন।

## টেলিভিশন

## পুরস্কার ও মনোনয়ন

## তথ্যসূত্র

## বহিঃসংযোগ

*

বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:১৯৮৮-এ জন্ম
বিষয়শ্রেণী:ঝলক দিখলা যা
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:পর্তুগিজ বংশোদ্ভূত ভারতীয় ব্যক্তি
বিষয়শ্রেণী:মধ্যপ্রদেশের অভিনেতা
বিষয়শ্রেণী:উজ্জয়িনীর ব্যক্তি
বিষয়শ্রেণী:খ্রিস্টধর্ম থেকে ইসলামে ধর্মান্তরিত
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ব্রিটিশ বংশোদ্ভূত ভারতীয় ব্যক্তি
বিষয়শ্রেণী:ভারতীয় কণ্ঠাভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:ভারতীয় প্রাক্তন খ্রিস্টান
বিষয়শ্রেণী:মহারাষ্ট্রের অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় মুসলিম
চুনেন্‌ফা

**চুনেন্‌ফা** ()  আহোম সাম্রাজ্যের রাজা ছিলেন। তিনি রুদ্র সিংহের দ্বিতীয় পুত্র। তার ভাতৃ শিব সিংহের মৃত্যুর পর তিনি আহোম রাজসিংহাসনে বসেন। তার অপর নাম প্রমত্ত সিংহ। আহোম স্বর্গদেউ প্রমত্ত সিংহ দয়ালু রাজা ছিলেন। তার রাজত্বকালে অসমে সুখ-শান্তি বিরাজিত ছিল। ১৭৪৫ সালে তিনি পিতার অনুসরণে পুনরায় জমির জরীপ কার্য ও লোকগননা আরম্ভ করেন। কারেং ঘর পুনঃনির্মাণ করান। ১৭৪৬ সনে তিনি রংঘর নির্মাণ করেন। রংঘর প্রাঙ্গনে বিহু নাচ, মহিষের যুদ্ধ, হাতির যুদ্ধ ইত্যাদি নানান ধরনের খেলার আয়োজন করা হত। রাজা ও রাজ্যের অন্যান্য উচ্চপদস্থ ব্যক্তিরা রংঘর থেকে খেলার আনন্দ উপভোগ করতেন। রাজা প্রমত্ত সিংহ তার রাজত্বকালে বিভিন্ন মন্দির ও অট্টলিকা নির্মাণ করেন। গুয়াহাটির শুক্লেশ্বর দেবালয় ও উত্তর গুয়াহাটির রুদ্রেশ্বর দেবালয় তিনি নির্মাণ করেছেন। তিনি গুয়াহাটির হাজো নামক স্থানে গণেশ মন্দির নির্মাণ করেন। ১৭৫১ সনে প্রমত্ত সিংহের মৃত্যু হয়।

## তথ্যসূত্র

বিষয়শ্রেণী:আহোম রাজা
বিষয়শ্রেণী:১৭৫১-এ মৃত্যু
বিষয়শ্রেণী:আহোম রাজ্য
বিষয়শ্রেণী:হিন্দু রাজশাসক
মালাউন

**মালাউন** একটি বিদেশি ভাষা থেকে আগত বাংলা শব্দ যা বাংলাদেশে সাধারণত হিন্দুদের উদ্দেশ্য ব্যবহৃত হয়।  মালাউন শব্দটি আরবী শব্দ "ملعون" থেকে উদ্ভূত যার অর্থ অভিশপ্ত বা আল্লাহর অভিশাপপ্রাপ্ত অথবা আল্লাহর রহমত থেকে বিতাড়িত।

## ব্যুৎপত্তি
আরবি শব্দ "ملعون" (মাল'উন) বলতে 'অভিশপ্ত' বোঝায় যা মূল "لعنة" (লা'নাত) অর্থ 'অভিশাপ' শব্দ থেকে উদ্ভূত। ইসলামী ভাষায় এর অর্থ হলো 'আল্লাহর রহমত থেকে বঞ্চিত'। শব্দটি মালয় এবং ইন্দোনেশিয়ার মতো অ-আরবীয় ইসলামি দেশগুলির ভাষা থেকে এসেছে। বাংলা একাডেমি কর্তৃক প্রকাশিত অভিধানে বাংলা শব্দ "মালাউন" এর অর্থ দেওয়া হয়েছে, 'আল্লাহর রহমত থেকে অভিশপ্ত বা বঞ্চিত' বা 'জোর পূর্বক উচ্ছেদকৃত' বা 'কাফির'। এতে উল্লেখ করা হয়েছে যে, এই শব্দটি মুসলমানদের দ্বারা অমুসলিমদের বিরুদ্ধে অপবাদ হিসেবে ব্যবহৃত হয়। বাংলাদেশে এই শব্দটি কখনো কখনো হিন্দু ধর্মীয় সংখ্যালঘুদের বোঝাতে ব্যবহৃত হয়। কথোপকথনের ব্যবহারে, শব্দটি কখনও কখনও **মালু**তে পরিবর্তিত হয়।

## ব্যবহার
১৯৪৬ সালে নির্মলকুমার বসু মোহনদাস করমচাঁদ গান্ধীর সঙ্গে নোয়াখালীতে সেবা কাজ করতে আসেন। তিনি লক্ষ্য করেন হিন্দুদের মালাউন বলে গালি দেওয়ার রীতি। ১৯৭১ সালের ২৬ মার্চ গণহত্যা চলাকালীন পাকিস্তানি সেনারা বিশিষ্ট বাঙালি হিন্দু অধ্যাপক ডঃ গোবিন্দ চন্দ্র দেবকে হত্যা করে। হত্যা করার পূর্বে তাকে মালাউন বলে সম্বোধন করে সেনারা।

## আরও দেখুন
*কাফির
*রাজাকার (পাকিস্তান)
*ম্লেচ্ছ

## তথ্যসূত্র

বিষয়শ্রেণী:জাতিবিদ্বেষ
বিষয়শ্রেণী:হিন্দুবিদ্বেষী মনোভাব
বিষয়শ্রেণী:বাঙালি হিন্দু নিপীড়ন
বিষয়শ্রেণী:ঘৃণ্য বক্তব্য
বিষয়শ্রেণী:বাংলাদেশে ইসলামবাদ
কিতাব ই আকদাস

thumb|right
**কিতাব ই আকদাস** বাহাই ধর্মের প্রবর্তক বাহাউল্লাহ কর্তৃক ১৮৫৩-১৮৭৩ খ্রিষ্টাব্দের মধ্যে লিখিত! বাহাইদের প্রধান ধর্মগ্রন্থ। বাহাইগণ এটাকে মুসলমানদের কুরআন শরীফ এবং খ্রিস্টানদের বাইবেলের সমান বলে মনে করে। বইটি আরবীতে রচিত এবং এর নাম **আল কিতাবু ই আকদাস** ( الكتاب الأقدس)। কিন্তু এটার ফারসি নাম **কিতাব ই আকদাস** ( كتاب اقدس) অধিক প্রচলিত। বইটিকে অনেকসময় **সর্বোচ্চ পবিত্র গ্রন্থ** , **আইনগ্রন্থ** বা **বুক অব আকদাস** নামে ডাকা হয়। বলা হয়ে থাকে বইটি ১৮৭৩ সালের দিকে লেখা শেষ হয় কিন্তু উপাত্ত থেকে ধারণা করা হয় কিছু লেখা আগেই সম্পন্ন হয়েছিলো। বাহাউল্লাহ কিতাব ই আকদাসের কথা প্রকাশের পর এটা ইরানের বাহাই অনুসারীদের কাছে প্রেরণ করেন। ১৮৯০-৯১ খ্রিষ্টাব্দে (১৩০৮ হিজরী সন) তিনি বইটি ভারতের বোম্বে (বর্তমান নাম মুম্বাই) থেকে প্রকাশ করেন। কিতাব ই আকদাসকে বাহাই শিক্ষার **মাতৃগ্রন্থ** এবং ভবিষ্যত বিশ্ব সভ্যতার মানপত্র হিসেবে বর্ণনা করা হয়।

## উপাসনা

১৫ থেকে ৭০ বছর সকল বাহাইগণ প্রাত্যহিক উপাসনা করতে বাধ্য। পবিত্র হওয়ার পরে তারা নিজস্ব রীতি নীতির মাধ্যমে উপাসন সম্পন্ন করে। উপাসনার সময়ে তারা কিবলিহ (আরবীঃ قبلة‎ কেবলা) এর দিকে মুখ করে থাকে। ইসরায়েল এ অবস্থিত বাহাউল্লাহ'র সমাধি হচ্ছে বাহাইদের কেবলা। যদিও বাহাইগণ বাহাউল্লাহর মাজারকে উপাসনা করে না। বাহাই মতে অসুস্থ, বিপদগ্রস্থ, মাসিক চলাকালীন নারী দৈনিক উপাসনা করার আওতামুক্ত।

## উপবাস
বাহাই মাস **আলা**র ২ মার্চ থেকে ২০ মার্চ পর্যন্ত ১৫ থেকে ৭০ বয়সী সকল বাহাইগণ রোজা থাকতে বাধ্য। সূর্যোদয় থেকে সূর্যাস্ত পর্যন্ত মুসলমানদের মত তারা সকল প্রকার পানাহার থেকে বিরত থাকে। ভ্রমণকারী, অসুস্থ, গর্ভবতী, মাসিক চলাকালীন নারী অথবা কঠিন পরিশ্রমকারী ব্যক্তিদের বাহাই ধর্মে রোজা রাখার বিধান নেই। তবে নির্দিষ্ট এই মাসের বাইরে বাহাইগণ ঐচ্ছিক রোজা পালন করতে পারবেন। 

## মৃতের সৎকার
বাহাই ধর্ম গ্রন্থানুসারে মৃতদেহকে কবর দেয়ার বিধান রাখা হয়েছে। তারা মুসলমানদের মত মৃতদেহকে কেবলামুখী করে শুইয়ে কবর দেয়। তারা মৃতের উদ্দেশ্যে নামাজ পড়ে কিন্তু অন্য কোন অনুষ্ঠানের আয়জন করে না।

## আরো পড়ুন

## তথ্য উৎস

## গ্রন্থাবলী
*

*

*

*

*

*

*

*

## বহিঃসংযোগ
*The Aqdas research tool
*The Kitab-i-Aqdas: its place in Baha'i literature

বিষয়শ্রেণী:ধর্মীয় গ্রন্থ
বিষয়শ্রেণী:বাহাই ধর্ম
বিষয়শ্রেণী:বাহাউল্লাহ রচিত গ্রন্থ
রাসেল ডোমিঙ্গো

**রাসেল ক্রেগ ডোমিঙ্গো** (; জন্ম: ৩০ আগস্ট, ১৯৭৪) দক্ষিণ আফ্রিকার পোর্ট এলিজাবেথে জন্মগ্রহণকারী বাংলাদেশ জাতীয় ক্রিকেট দলের প্রধান কোচ হিসেবে কর্মরত ছিলেন,২০২২ সালের ২৭ ডিসেম্বর বাংলাদেশ জাতীয় ক্রিকেট দলের প্রধান কোচের দায়িত্ব থেকে সরে দাঁড়ান।  বিশ বছর বয়সে ঘরোয়া ক্রিকেটের ইস্টার্ন প্রভিন্স দলে খেলোয়াড় হিসেবে অন্তর্ভুক্তির চেষ্টা চালালেও তিনি ব্যর্থ হন। পরবর্তীকালে ক্রীড়া প্রশাসন ও বিপণন বিষয়ে ডিগ্রি অর্জন করে কোচিং কার্যক্রমে মনোনিবেশ ঘটান **রাসেল ডোমিঙ্গো**। মাত্র পঁচিশ বছর বয়সে ইস্টার্ন প্রভিন্স দলে পেশাদার কোচ হিসেবে মনোনীত হন। তিনি ২১ আগস্ট ২০১৯ থেকে বাংলাদেশ ক্রিকেট টিমের প্রধান কোচ হিসেবে ২ বছরের জন্য মনোনীত হন।

## কোচিং জীবন
ক্রিকেটের প্রতিটি ধাপে নিজেকে সম্পৃক্ত করেন। আদ্রিয়ান বিরেল এ দলের কোচ হলে তিনি বি দলের কোচ হিসেবে যোগ দেন। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট প্রতিযোগিতায় দক্ষিণ আফ্রিকান দলে কোচের দায়িত্ব পালন করেন ডোমিঙ্গো। তৎকালীন জাতীয় দলের কোচ মিকি আর্থার ২২ বছর বয়সেই বয়সভিত্তিক দলে তাকে কোচিংয়ের সাথে সম্পৃক্ত করান। ২০০৫ সালে মিকি আর্থার জাতীয় দলের কোচ হলে ডোমিঙ্গোকে ওয়ারিয়র্সের প্রধান কোচের দায়িত্ব দেয়া হয়।

২০০৬ সালে ডোমিঙ্গো ওয়ারিয়র্সের কোচের জন্য মনোনীত হন। ২০০৫-০৬ মৌসুমে দলটি শেষদিকের তিনটি প্রথম-শ্রেণির ক্রিকেট খেলাতেই হেরে যায়। ফলে ডোমিঙ্গো বিশেষজ্ঞ ব্যাটসম্যানের প্রয়োজনীয়তা অনুভব করে সাবেক ক্রিকেটার গ্যারি কার্স্টেনকে দলের পরামর্শক হিসেবে নিয়োগ দেন। ডোমিঙ্গো তিন-বছর মেয়াদী পরিকল্পনা প্রণয়ন করে ২০০৯-১০ পর্যন্ত ৪০ ওভারের স্ট্যান্ডার্ড ব্যাঙ্ক প্রো২০ ও ২০ ওভারের এমটিএন৪০ প্রতিযোগিতায় দলকে শিরোপা জয়ে সহায়তা করেন। দলকে সাত বছরের মধ্যে পাঁচবারই ফাইনালে পৌঁছিয়েছেন। এছাড়াও দল থেকে অর্ধ-ডজন খেলোয়াড় জাতীয় দলে খেলার সুযোগ পায়। ২০১০ সালের চ্যাম্পিয়ন্স লীগে ওয়ারিয়র্স রানার্স-আপ হয়েছিল।

২০০০-এর দশকে বব উলমার ও গ্রাহাম ফোর্ডের সাথে ড্রেসিং রুমে সময় ব্যয় করেন ও অভিজ্ঞতা অর্জন করেন। ফলশ্রুতিতে ক্রিকেট সাউথ আফ্রিকা ডোমিঙ্গোকে কোচ হিসেবে মনোনীত করে। ফোর্ড মাত্র সাতটি প্রথম শ্রেণির ক্রিকেটে অংশগ্রহণের অভিজ্ঞতা নিয়ে কোচিংয়ে অগ্রসর হলেও ডোমিঙ্গো ক্রিকেটে তেমন পারদর্শী ছিলেন না। কোচ হবার পিছনে গ্রাহাম ফোর্ডকে তিনি তার আদর্শ মনে করেন ও উদ্দীপনা জুগিয়েছেন। 

- মন্তব্য ডোমিঙ্গোর। 
উভয়েই ক্রিকেটারের সম্মানের সর্বোচ্চ শিখরে অবস্থান না করেও অন্যভাবে সম্মান অর্জন করেছি।

ভারত জাতীয় দলকে টেস্ট র‌্যাঙ্কিংয়ে ১নং স্থান অধিকারসহ বিশ্বকাপ ক্রিকেট জয়ে সহায়তাকারী গ্যারি কার্স্টেন ২০১১ সালে দক্ষিণ আফ্রিকার কোচ মনোনীত হন। তিনি ডোমিঙ্গোকে ফোনে তার সহকারী হবার জন্য নাম প্রস্তাবনা করেন। আন্তর্জাতিক ক্রিকেট অঙ্গনে ডোমিঙ্গোর কোন পদচারণাই ছিল না। ডিসেম্বর, ২০১২ সালে ডোমিঙ্গোকে দক্ষিণ আফ্রিকার টোয়েন্টি২০ দলের কোচ হিসেবে নিয়োগ দেয়া হয়। গ্যারি কার্স্টেন প্রধান কোচ থেকে পদত্যাগ করলে মে, ২০১৩ সালে তিনি দক্ষিণ আফ্রিকা দলের প্রধান কোচের মনোনয়ন পান।

## তথ্যসূত্র

## আরও দেখুন
* কোচ
* আরন হ্যামিল্টন
* ক্রিকেট সাউথ আফ্রিকা
* দক্ষিণ আফ্রিকা জাতীয় ক্রিকেট দল
* ২০১৪ দক্ষিণ আফ্রিকা ক্রিকেট দলের শ্রীলঙ্কা সফর

## বহিঃসংযোগ
* Profile at ESPNcricinfo

বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকা জাতীয় ক্রিকেট দলের কোচ
বিষয়শ্রেণী:পোর্ট এলিজাবেথের ক্রীড়াবিদ
বিষয়শ্রেণী:পর্তুগিজ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:বাংলাদেশ জাতীয় ক্রিকেট দলের কোচ
কিতাব আল মিরাজ

**কিতাব আল মিরাজ**  (আরবীঃ كتاب المعراج "উর্ধারোহনের বই, Book of the Ascension") মুহাম্মদ  এর স্বর্গারোহনের কাহিনী বর্ণিত হয়েছে। এক রাতে তিনি মক্কা থেকে জেরুজালেম ভ্রমণ করেন। সাত অধ্যায়ে বিভক্ত **কিতাব আল মিরাজ** আরবী নাসখ লিপিতে লিখিত।

কিতাব আল মিরাজের লেখক আবুল কাশিম আবদাল করিম বিন হাওয়াজিন বিন আবদাল মালিক বিন তালহা বিব মুহাম্মদ আল কুশাইরি আল নিসাবুরি (أبو القاسم عبد الكريم بن هوازن بن عبد الملك بن طلحة بن محمد القشيري)। তার জন্ম ৩৭৬ হিজরী সন এবং মৃত্যু ৪৬৫ হিজরী সন। খ্রিস্টীয় ১৩ শতকের দ্বিতীয়ার্ধে বইটি লাতিন (Liber Scale Machometi) ও স্প্যানিশ ভাষায় এবং ১২৬৪ সালে পুরাতন ফরাসি ভাষায় অনুবাদ করা হয়।  খ্রিস্টিয় ১৪ শতকে দান্তের লেখা অমর সৃষ্টি ডিভাইন কমেডির বর্ণনার সাথে কিতাব ই মিরাজের জাহান্নামের বর্ণনার মিল পাওয়া যায়। ধারণা করা হয় দান্তে এই বইটি থেকে অনুপ্রাণিত হয়েছিলেন।

## আরো পড়ুন
*লাইলাতুল মেরাজ

## তথ্যসূত্র

বিষয়শ্রেণী:আরবি সাহিত্য
বিষয়শ্রেণী:সুন্নি সাহিত্য
বিষয়শ্রেণী:মধ্যযুগীয় আরবি সাহিত্য
বিষয়শ্রেণী:স্বর্গে জীবিত প্রবেশকারী
কিতাব ই ইকান

**কিতাব ই ইকান** (আরবী: كتاب الإيقان‎ ফারসি: كتاب ايقان‎ "The Book of Certitude") বাহাই অনুসারীদের জন্য লিখিত একটি বই। একজন বাহাই পণ্ডিত মত প্রকাশ করেছেন, "most influential Quran commentary in Persian outside the Muslim world,"। বইটিকে অনেক সময় **বুক অব ইকান** অথবা শুধুমাত্র **ইকান** বলা হয়। বইটি ১৮৬১ সালে বাহাউল্লাহ কর্তৃক কিছুটা আরবীতে এবং কিছুটা ফারসিতে লেখা।  ১৮৮২ সালে এটি বোম্বে (মুম্বাই) থেকে প্রথম প্রকাশিত হয়। ইকান'ই প্রথম ছাপা হওয়া বাহাই গ্রন্থ। ১৯০৪ সালে ইকান ইংরেজিতে অনুবাদ করা হয়। এটাই বাহাউল্লার প্রথম ইংরেজিতে প্রকাশিত বই।

## আরো পড়ুন
* বাহাই ধর্ম
* বাহাউল্লাহ
* কিতাব ই আকদাস

## গ্রন্থাবলী
*
*
* 
*

## তথ্যসূত্র

বিষয়শ্রেণী:বাহাই ধর্ম
বিষয়শ্রেণী:আরবি সাহিত্য
বিষয়শ্রেণী:১৮৬১-এর বই
বিষয়শ্রেণী:বাহাউল্লাহ রচিত গ্রন্থ
বিষয়শ্রেণী:১৯শ শতাব্দীর ফার্সি বই
দার্শনিক শয়তানবাদ

**দার্শনিক শয়তানবাদ** বা **লাভীয় শয়তানবাদ** ( *লাভেয়ান স্যাটানিজম*) একটি ধর্মীয় মতবাদ যা **নাস্তিক শয়তানবাদ** () বা আধুনিকপন্থী শয়তানবাদ হিসেবেও পরিচিত এবং যা কখনও শিথিলভাবে শ্রেণীভুক্ত স্যাটানিজম বা শয়তানবাদের একটি শাখা। এই মতবাদ ১৯৬৬ সালে অ্যান্টন লাভী () প্রতিষ্ঠা করেন এবং এটির মূল তত্ত্বসমূহ ১৯৬৯ সালে *[[স্যাটানিক বাইবেল|দ্য স্যাটানিক বাইবেলে]]* () গ্রন্থস্থ হয়েছে। ব্যক্তিস্বাতন্ত্র্যবাদ, এপিকিউরীয়বাদ, নাস্তিক‍্যবাদ, অহংবাদ ও আত্ম-দেবত্ববাদ () বা "ইবলিশ" তত্ত্বের উপর ভিত্তিশীল এ শয়তানবাদের মূল বিশ্বাস ও দর্শনগুলো বামবাদ, সামাজিক কমরেডবাদ এবং *লেক্স তালিওনিস* বা "চোখের পরিবর্তে চোখ" (; যে আরেকজনকে যেভাবে ক্ষতি করেছে তাকে সেভাবেই শাস্তিদান) নীতির একটি দৃষ্টিভঙ্গি প্রচার করেছে।

লাভীয় শয়তানবাদ জাদুচর্চাকে গ্রহণ করে। জাদুচর্চাকে "বৃহত্তর জাদু" () ও "ক্ষুদ্রতর জাদু" () নামের দুটি পৃথক ধরনে অন্তর্ভুক্ত করা হয়। বৃহত্তর জাদু হচ্ছে রীতিসিদ্ধ চর্চা। এটাকে বিশেষ উদ্দেশ্যে কারো আবেগশক্তি প্রকাশ করতে আত্ম-রূপান্তরক মনোনাট্য () হিসেবে বোঝানো যেতে পারে। ক্ষুদ্রতর জাদু আকর্ষণের নিয়মের উপর ভিত্তিশীল এবং এটি অন্যকে নিয়ন্ত্রণ করতে একজনের স্বাভাবিক ক্ষমতার ব্যবহারে নিযুক্ত নিয়ন্ত্রণমূলক কৌশল দ্বারা গঠিত। লাভী তার *দ্য স্যাটানিক রিচ্যুয়াল* ও *দ্য স্যাটানিক উইচ* গ্রন্থে জাদু ও রীতিসিদ্ধ আচরণের বিষয়ের উপর বিস্তারিত লিখেছেন।

## তথ্যসূত্র

## বহিঃসংযোগ

* 
* Official Church of Satan website
* Religious Tolerance Official Page on The Church of Satan 
* Description, Philosophies and Justification of Satanism

বিষয়শ্রেণী:স্যাটানিজম
বিষয়শ্রেণী:দার্শনিক আন্দোলন
বিষয়শ্রেণী:ধর্ম
বিষয়শ্রেণী:জাদুবিদ্যা
বিষয়শ্রেণী:নব্য ধর্মীয় আন্দোলন
বিষয়শ্রেণী:দার্শনিক দর্শন ও ঐতিহ্য
কিতাব আল মিউজিকা আল কবির

থাম্ব|আল-ফারাবি (প্রায় ৮৭০-৯৫০) থেকে চিত্রিত: কিতাব আল-মুসিকি আল-কবীর। বাদ্যযন্ত্রের ছবি আঁকছেন শাহরুদ।
**কিতাব আল মিউসিকা আল কবির** ( كتاب الموسيقى الكبير‎, গানের সেরা বই, Great Book of Music) হচ্ছে পাওরস্যের বিজ্ঞানী আল ফারাবী কর্তৃক লিখিত আরবী সংগীতের উপর পর্যালোচনা। বইটিতে মাকামাত এর গানের বিভিন্ন ফলাফল বর্ণনা করা হয়েছে। ধারণা করা হয় লেখক হারমনিক অনুপাতের পিথাগোরীয় তত্ত্ব দ্বারা অনুপ্রাণিত হয়েছিলেন। হোসেইন নাসর এবং মেহদি আমিনরাজাভি এর মতেঃ 

বইটি জোসেফ বেন জুদাহ ইবনে আকনিন হিব্রু ভাষায় অনুবাদ করেছেন।

## তথ্যসূত্র

বিষয়শ্রেণী:আরবি সাহিত্য
বিষয়শ্রেণী:ফার্সি সঙ্গীত
বিষয়শ্রেণী:১০ম শতাব্দীর আরবি ভাষার বই
ফুতুহুল বুলদান

**ফুতূহ আল বুলদান** (فتوح البلدان‎, দেশ জয়ের বই Book of the Conquests of the Lands) পারস্যের ঐতিহাসিক আহমাদ ইবনে ইয়াহিয়া আল বালাজুরী কর্তৃক লিখিত আরবী বই। বইটি এম জে ডে গোইজে কর্তৃক **লিবার এক্সপুগনেশানিস রিজিওনাম** (লেইডেন ১৮৭০, কায়রো ১৯০১খি.) নামে সম্পাদনা করেন। গৈজের সম্পাদনা কিতাব ফুতুহ আল বুলদানকে পরিচিতি এনে দেয়। বইটিতে মুহাম্মদ  ও ইসলামের প্রথম খলিফাদের প্রথম দিককার অভিযান বর্ণিত হয়েছে। এই বইটি লেখার উপকরণ জোগাড় করতে আল বালাজুরী সিরিয়া এবং মেসোপটেমিয়া অঞ্চল ভ্রমণ করেন।

কলম্বিয়া বিশ্ববিদ্যালয় বইটি দুই খণ্ডে অনুবাদ করে The Origins of the Islamic State নামে প্রকাশ করে। প্রথম খন্ড ফিলিপ খুরি হিট্টির অনুবাদে ১৯১৬ খিস্টাব্দে এবং দ্বিতীয় খন্ড ফ্রান্সিস ক্লার্ক ম্যুরগট্টেনের অনুবাদে ১৯২৪ সালে প্রকাশিত হয়। বইটিতে খিলাফাত সাম্রাজ্যের ভৌগোলিক বর্ণনা রয়েছে। লেখক কিছু লেখা ফারসি থেকে আরবীতে অনুবাদ করেছেন।

## তথ্য উৎস

বিষয়শ্রেণী:ইসলাম সম্পর্কে ইতিহাস বই
বিষয়শ্রেণী:৯ম শতাব্দীর ইতিহাসের বই
ডেনিশ ভারত

**ডেনিশ ভারত** () বা **দিনেমার ভারত** ছিল ভারতবর্ষে ডেনমার্কের  (১৮১৪ সালের আগে ডেনমার্ক–নরওয়ে নামে পরিচিত) উপনিবেশসমূহের সামষ্টিক প্রদত্ত নাম যা ডেনিশ ঔপনিবেশিক সাম্রাজ্যের অংশ ছিল। ডেনমার্ক–নরওয়ে ২০০ বছরেরও বেশি সময় ধরে ভারতে ঔপনিবেশিক দখল বজায় রেখেছিল ছিল, যার মধ্যে বর্তমান তামিলনাড়ু রাজ্যের তরঙ্গমবাড়ি শহর, বর্তমান পশ্চিমবঙ্গ রাজ্যের শ্রীরামপুর এবং বর্তমানে ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের নিকোবর দ্বীপপুঞ্জ অন্তর্ভুক্ত ছিল। ভারতে ডেনিশ ও নরওয়েজীয় উপস্থিতি প্রধান ইউরোপীয় শক্তিগুলির কাছে খুব কমই তাৎপর্যপূর্ণ ছিল কারণ তারা সামরিক বা বাণিজ্যিক হুমকি কোনোটাই দাঁড় করায়নি। ভারতে ডেনিশ-নরওয়েজীয় উদ্দ্যোগগুলো অন্য জায়গার মতো সাধারণত কম পুঁজির অধিকারী ছিল এবং ব্রিটিশ, ফরাসি ও পর্তুগিজ উদ্যোগগুলো মতো বাণিজ্য পথগুলিতে আধিপত্য বা একচেটিয়া অধিকার কায়েম করতে সক্ষম হয়নি।

বাধাবিপত্তি সত্ত্বেও তারা তাদের ঔপনিবেশিক অবস্থান ধরে রাখতে সক্ষম হন এবং বৃহৎ দেশগুলোর মধ্যে যুদ্ধের সময় আন্তর্জাতিক বাণিজ্যের সুবিধা আদায় করেন ও নিরপেক্ষ পতাকার অধীনে বৈদেশিক বাণিজ্যের প্রস্তাব করেন। এ কারণে ১৮৪৫ সাল পর্যন্ত তাদের অবস্থান সহ্য করা হয়। এসময় পরাজিত ফ্রান্সের সাথে তাদের মৈত্রীর কারণে ব্রিটিশ ইস্ট ইন্ডিয়া কোম্পানির কাছে তাদের উপনিবেশগুলো ছেড়ে দিতে হয়।

## আরও দেখুন
* ডেনিশ ইস্ট ইন্ডিয়া কোম্পানি
* ডেনিশ এশিয়াটিক কোম্পানি
* ডেনিশ মিশন কলেজ

## তথ্যসূত্র

বিষয়শ্রেণী:ডেনিশ ভারত
বিষয়শ্রেণী:প্রাক্তন ডেনিশ উপনিবেশ
বিষয়শ্রেণী:১৭৭৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:এশিয়ায় প্রাক্তন উপনিবেশ
বিষয়শ্রেণী:ভারতের ইতিহাস
বিষয়শ্রেণী:ডেনিশভাষী দেশ ও অঞ্চল
পৃথিবীর মেরু অঞ্চলসমূহ

**পৃথিবীর মেরু অঞ্চল** পৃথিবীর হিমশীতল অঞ্চল হিসাবে পরিচিত, যা ভৌগোলিক মেরুর (উত্তর এবং দক্ষিণ মেরু) পারিপার্শ্বিক অঞ্চলসমূহ নিয়ে বিস্তৃত। এই অঞ্চল পৃথিবীর সুমেরু মহাসাগরের উত্তর প্রান্ত এবং এন্টার্কটিকা মহাদেশের দক্ষিণের মেরু বরফ ক্যাপ দ্বারা নিয়ন্ত্রিত।


Image:World map frigid.svg|হিমশীতল অঞ্চল
Image:LocationPolarRegions.png|মেরু অঞ্চলের অবস্থান
Image:Frozenground.gif|উত্তর গোলার্ধে পারমাফ্রস্ট (স্থায়ীভাবে হিমায়িত ভূমি); বেগুনি রঙে দেখানো হয়েছে


## স্থলজ মেরু অঞ্চল

মেরু অঞ্চলের জলবায়ু
### সংজ্ঞা==পৃথিবীর হিমশীতল এলাকাগুলো কে মেরু অঞ্চল বলে।

### গ্যালারি

File:WhiteNightKinsarvik.jpg|উত্তর মেরু অঞ্চল
File:Transantarctic mountain hg.jpg|এন্টার্কটিক পর্বত
File:Polar Bear 2004-11-15.jpg|উত্তর মেরু অঞ্চলের মেরু ভালুক
File:Pygoscelis papua.jpg|দক্ষিণ মেরু অঞ্চলের পেঙ্গুইন
File:Polar scenes.jpg|মেরু দৃশ্য
File:Greenland ice stream.jpg|মেরু বরফ প্রবাহ
File:The Earth seen from Apollo 17.jpg|দক্ষিণ মেরুর নিচের অংশের চিত্র 
File:Aurora2.jpg|বেগুনি ঊষা
File:Polar bear.jpg|মেরু ভালুক


## আরও দেখুন

## তথ্যসূত্র

## আরও পড়ুন
* 

## বহিঃসংযোগ
* 
* The Polar Regions 
* আন্তর্জাতিক পোলার ফাউন্ডেশন
* Arctic Environmental Atlas (UNDP)
* Earth's Polar Regions on Windows to the Universe
* Arctic Studies Center, Smithsonian Institution 
* Scott Polar Research Institute, University of Cambridge
* WWF:The Polar Regions
* বিশ্ব পরিবেশ দিবস ২০০৭ "বরফ গলন" দ্য গার্ডিয়ানের চিত্র গ্যালারী
* পোলার ডিস্কভারি

বিষয়শ্রেণী:পৃথিবীর মেরু অঞ্চল
বিষয়শ্রেণী:সুমেরু অঞ্চলের ভূগোল
বিষয়শ্রেণী:মেরু অঞ্চল
বিষয়শ্রেণী:অ্যান্টার্কটিকার ভূগোল
বিষয়শ্রেণী:উত্তর মহাসাগর
লুং-র্তোগ্স-র্গ্যা-ম্ত্শো

**লুং-র্তোগ্স-র্গ্যা-ম্ত্শো** (), (১লা ডিসেম্বর, ১৮০৫ – ৬ই মার্চ, ১৮১৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের নবম দলাই লামা ছিলেন।

## জন্ম
লুং-র্তোগ্স-র্গ্যা-ম্ত্শো ১৮০৫ খ্রিষ্টাব্দের ১লা ডিসেম্বর তিব্বতের খাম্স অঞ্চলে ল্দান-ছোস-'খোর () বৌদ্ধবিহারের নিকটে জন্মগহণ করেন। তার পিতার নাম ছিল ব্স্তান-'দ্জিন-ছোস-স্ক্যোং () এবং মাতার নাম ছিল দোন-গ্রুব-স্গ্রোল-মা ()।

## দলাই লামা হিসেবে চিহ্নিতকরণ
অষ্টম দলাই লামার পুনর্জন্ম রূপে লুং-র্তোগ্স-র্গ্যা-ম্ত্শো সহ দুইজন শিশুকে পরবর্তী দলাই লামার প্রার্থী হিসেবে বিবেচনা করা হয়। তবে য়ে-শেস-ব্লো-ব্জাং-ব্স্তান-পা'ই-ম্গোন-পো () প্রভৃতি অষ্টম দলাই লামার সহায়ক লামারা লুং-র্তোগ্স-র্গ্যা-ম্ত্শোকেই পরবর্তী দলাই লামা হিসেবে পছন্দ করেন। লুং-র্তোগ্স-র্গ্যা-ম্ত্শোকে গুংথাং বৌদ্ধবিহারে নিয়ে এনে তিব্বতী উচ্চপদস্থ লামারা ও আম্বান নামক চিং সাম্রাজ্যের প্রতিনিধিরা তাকে পরীক্ষা করেন। সপ্তম পাঞ্চেন লামা তাকে নবম দলাই লামা হিসেবে চিহ্নিত করেন। এই চিহ্নিতকরণ পদ্ধতি নিয়ে তিব্বতীদের সঙ্গে চিং সাম্রাজ্যের মতানৈক্যের সৃষ্টি হয়। পূর্বে অষ্টম দলাই লামার সময়কালে চিং সম্রাট চিয়ানলোং গ্সের-বুম-স্ক্রুগ-পা () পদ্ধতি নামক লটারির মাধ্যমে অবতারী লামাদের পুনর্জন্ম চিহ্নিতকরণের পদ্ধতি চালু করেন, কিন্তু তিব্বতীরা প্রথমে এই পদ্ধতি মানতে রাজী ছিলেন না। তারা কৌশলগত ভাবে এই পদ্ধতি প্রয়োগ করার পূর্বেই নবম দলাই লামা হিসেবে লুং-র্তোগ্স-র্গ্যা-ম্ত্শোকে চিহ্নিতকরণ করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।

## থমাস ম্যানিংয়ের সঙ্গে সাক্ষাতকার
১৮১১ খ্রিষ্টাব্দে লুং-র্তোগ্স-র্গ্যা-ম্ত্শোর সঙ্গে থমাস ম্যানিং নামক এক ব্রিটিশ বাণিজ্য প্রতিনিধির সাক্ষাৎকার ঘটে। তিব্বতের ইতিহাসে দলাই লামার সঙ্গে এটিই ছিল প্রথম কোন ব্রিটিশ নাগরিকের সাক্ষাতকার। এই সাক্ষাতের পরে ম্যানিং নবম দলাই লামাকে একজন সরল হাস্যোজ্জ্বল ও সুন্দর শিশু বলে বর্ণনা করেন।

## শেষ জীবন
সপ্তম পাঞ্চেন লামা তাকে শিক্ষার্থীর শপথ প্রদান করেন। ঙ্গাগ-দ্বাং-স্ন্যান-গ্রাগ্স () নামক ছেষট্টিতম দ্গা'-ল্দান-খ্রি-পা, ব্যাং-ছুব-ছোস-'ফেল () নামক উনসত্তরতম দ্গা'-ল্দান-খ্রি-পা প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। কিন্তু ১৮১৫ খ্রিষ্টাব্দের ৬ই মার্চ মাত্র দশ বছর বয়সে  লুং-র্তোগ্স-র্গ্যা-ম্ত্শো মৃত্যুবরণ করেন।

## পাদটীকা


## তথ্যসূত্র

## আরো পড়ুন

* Rockhill, William Woodville. 1910. "The Dalai Lamas of Lhasa and their relations with the Manchu emperors of China, 1644-1908." T'oung Pao 11, pp.&nbsp;1–104.
*Mullin, Glenn H. (2008). The Fourteen Dalai Lamas: A Sacred Legacy of Reincarnation. Santa Fe: Clear Light. .

বিষয়শ্রেণী:১৮০৫-এ জন্ম
বিষয়শ্রেণী:১৮১৫-এ মৃত্যু
বিষয়শ্রেণী:দলাই লামা
বিষয়শ্রেণী:দালাই লামা
ত্শুল-খ্রিম্স-র্গ্যা-ম্ত্শো

**ত্শুল-খ্রিম্স-র্গ্যা-ম্ত্শো** (), (২৯শে মার্চ, ১৮১৬ – ১৮৩৭) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দশম দলাই লামা ছিলেন।

## জন্ম
ত্শুল-খ্রিম্স-র্গ্যা-ম্ত্শো ১৮১৬ খ্রিষ্টাব্দের ২৯শে মার্চ তিব্বতের লি-থাং অঞ্চলে জন্মগ্রহণ করেন। তার পিতার নাম ছিল ব্লো-ব্জাং-স্ন্যান-গ্রাগ্স () এবং মাতার নাম ছিল র্নাম-র্গ্যাল-বু-খ্রিদ ()। ত্শুল-খ্রিম্স-র্গ্যা-ম্ত্শোকে দশম দলাই লামা হিসেবে চিহ্নিত করার পর তার পরিবারকে ইয়ুতোক নামক স্তানে প্রচুর পরিমাণে সম্পত্তি ও তার পিতা ব্লো-ব্জাং-স্ন্যান-গ্রাগ্সকে সাম্মানিক উপাধি প্রদান করে পরিবারটিকে তিব্বতের একটি অভিজাত পরিবারে উন্নীত করা হয়।

## দলাই লামা হিসেবে চিহ্নিতকরণ
নবম দলাই লামার পুনর্জন্ম রূপে যে ছয়জন শিশুকে পরবর্তী দলাই লামা হিসেবে প্রার্থী করা হয়, তার মধ্যে ত্শুল-খ্রিম্স-র্গ্যা-ম্ত্শোকেই তিব্বতী উচ্চপদস্থ লামারা ও অষ্টম দে-মো রিন-পো-ছে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৎকালীন তিব্বতের রাজপ্রতিনিধি পছন্দ করেন। কিন্তু চিং রাজসভা থেকে চিং সম্রাট চিয়ানলোং কর্তৃক প্রবর্তিত লটারির মাধ্যমে অবতারী লামাদের পুনর্জন্ম চিহ্নিতকরণের গ্সের-বুম-স্ক্রুগ-পা () পদ্ধতির মাধ্যমে দশম দলাই লামা নির্বাচনের ওপর জোর দেন। যদিও দশম দলাই লামার ক্ষেত্রে এই পদ্ধতির প্রয়োগ করা হয়েছিল কি না, সেই বিষয়ে দ্বিমত রয়েছে, কিন্তু যাই হোক না কেন, চিং রাজসভা দশম দলাই লামা হিসেবে ত্শুল-খ্রিম্স-র্গ্যা-ম্ত্শোকে চিহ্নিতকরণের এক বছর পরে ১৮২২ খ্রিষ্টাব্দে আনুষ্ঠানিক ভাবে নিশ্চিত করে।

## শিক্ষা
১৮২৩ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ পদান করেন। ঙ্গাগ-দ্বাং-স্ন্যান-গ্রাগ্স () নামক ছেষট্টিতম দ্গা'-ল্দান-খ্রি-পা, ঙ্গাগ-দ্বাং-ছোস-'ফেল () নামক সত্তরতম দ্গা'-ল্দান-খ্রি-পা, ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। ১৮২৫ খ্রিষ্টাব্দে তিনি দ্রেপুং বৌদ্ধবিহার থেকে শিক্ষালাভ সমাপ্ত করেন।

## শেষ জীবন
১৮৩০ খ্রিষ্টাব্দে ত্শুল-খ্রিম্স-র্গ্যা-ম্ত্শোকে তিব্বত রাষ্ট্রের প্রশাসনিক দায়িত্ব প্রদান করেন। ১৮৩৪ খ্রিষ্টাব্দে তিনি মঙ্গোলিয়ার থোর-র্গোদ () রাজ্যের রাজা এবং ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) উপাধিধারী অবতারী লামাকে শিক্ষা প্রদান করেন। এই বছর সপ্তম পাঞ্চেন লামা তাকে ভিক্ষুর শপথ প্রদান করেন। এই বছরেই লাসা শহরে একটি মহামারি দেখা দিলে তিনি সেই রোগে আক্রান্ত হয়ে অসুস্থ হয়ে পড়েন এবং ১৮৩৭ খ্রিষ্টাব্দে তার মৃত্যু ঘটে।

## তথ্যসূত্র

## আরো পড়ুন

* Maher, Derek. 2005. “The Tenth Dalai Lama, Tsultrim Gyatso.” In The Dalai Lamas: A Visual History. Martin Brauen, ed. London: Serindia, pp.&nbsp;131–133.
*Mullin, Glenn H. (2001). The Fourteen Dalai Lamas: A Sacred Legacy of Reincarnation, pp.&nbsp;353–361. Clear Light Publishers. Santa Fe, New Mexico. .

বিষয়শ্রেণী:১৮১৬-এ জন্ম
বিষয়শ্রেণী:১৮৩৭-এ মৃত্যু
বিষয়শ্রেণী:দলাই লামা
বিষয়শ্রেণী:দালাই লামা
ঈদগাহ

[থাম্ব|250px|ডান|শাহী ঈদগাহ, [সিলেট।]]

**ঈদগাহ** (‎) হলো খোলা আকাশের নিচে ঈদুল ফিতর এবং ঈদুল আযহার নামাজ পড়ার ময়দান। বছরের অন্যান্য সময়ে এই জায়গায় নামাজ পড়া হয় না। সুন্নত অনুযায়ী ঈদের দিন সকালে মুসলমানগণ পরিষ্কার পরিচ্ছন্ন হয়ে, পারতপক্ষে নতুন পোশাক পরে ঈদগাহে জমায়েত হয়। যদিও *ঈদগাহ* একটি হিন্দুস্তানি শব্দ, বিশ্বের অন্যান্য অংশে ঈদের নামাজ পরার জন্য যেকোনো খোলা স্থানকে বুঝানোর ক্ষেত্রে এ শব্দ ব্যবহৃত হয়ে থাকে, যেহেতু ইসলামী পরিভাষায় এর কোন নির্দিষ্ট আরবি শব্দ নেই।

## শরীয়তে তাৎপর্য
থাম্ব|200px|চৌদ্দ শতকের ঈদিগাহ, দিল্লির তুঘলক শাসনামলে নির্মিত
ঈদগাহে নামাজ আদায়ের ব্যাপারে শরীয়তের কিছু সুস্পষ্ট বিধান আছে।
* মসজিদের ঈদের নামাজ পড়লে হবে কিন্ত্য ঈদগাহে নামাজ পড়া হচ্ছে সুন্নত।
* সুন্নত অনুসারে, শহরে ঈদের নামাজ পড়ার চেয়ে শহরের বাইরে উন্মুক্ত আকাশের নিচে খোলা মাঠে ঈদের নামাজ পড়া উত্তম এবং পূণ্যের কাজ
* ঈদের মাঠে জমায়েত হওয়ার মাধ্যমে সৌহাদ্য, সম্প্রীতি এবং ভ্রাতৃত্তবোধ বৃদ্ধি পায়। সেজন্য অনেকগুলো ছোট ঈদগাহের তুলনায় সম্ভাব্য বড় ঈদগাহ তৈরী করা উচিত।
* ঈদগাহে ঈদের নামাজ পড়া সুন্নতে মুয়াক্কাদা। কিন্তু ইসলামী চিন্তাবিদগণ মত প্রকাশ করেন যদি ঈদগাহের দূরত্ব অনেক বেশি হয় অথবা কেউ বৃদ্ধ বা অসুস্থ থাকেন তাহলে নিকটস্থ মসজিদে ঈদের নামাজ পড়তে পারবেন।

## বাংলাদেশের উল্লেখযোগ্য ঈদগাহ
### শোলাকিয়া ঈদগাহ

কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।

### মুঘল ঈদগাহ

ঢাকার ধানমন্ডি থানায় অবস্থিত ধানমন্ডি শাহী ঈদগাহ বা মুঘল ঈদগাহ। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খ্রিষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য নীর আবুল কাসেম ধানমন্ডির শাহী ঈদগাহ প্রতিষ্ঠা করেন।

### শাহী ঈদগাহ

সিলেট শহরের উত্তর সীমায় শাহী ঈদগাহ বা সিলেট শাহী ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।

### গোর-এ-শহীদ ঈদগাহ্‌

বাংলাদেশের দিনাজপুর শহরে অবস্থিত গোর-এ-শহীদ ঈদগাহ্‌ ময়দান বর্তমানে বাংলাদেশ তথা দক্ষিণ এশিয়া মতান্তরের বিশ্বের সবচেয়ে বড় ঈদগাহ্‌ মাঠ। মোট ২২ একর জমির উপর বিস্তৃত এই ঈদগাহ্‌ এবং এর সু-উচ্চ ১৪ মিটারের মিনার এর সৌন্দর্য যে কাউকে আকৃষ্ট করবে। ২০১৭ থেকে ২০২৬ সালের হিসাব অনুযায়ী এখানে একসাথে প্রায় ৬,০০,০০০ (ছয় লক্ষ) মানুষের এক সাথে ঈদের জামায়াত আদায় করার রেকর্ড রয়েছে।

## তথ্যসূত্র


বিষয়শ্রেণী:ঈদ
বিষয়শ্রেণী:ইসলামি পরিভাষা
বিষয়শ্রেণী:উৎসব
বিষয়শ্রেণী:ইসলামি সংস্কৃতি
বিষয়শ্রেণী:নামাজ
বিষয়শ্রেণী:ইসলামি স্থাপত্য উপাদান
ইতিকাফ

**ইত্তিকাফ** হল মুসলিমদের একটি ধর্মীয় চর্চা, যেখানে একজন মুসলিম তার নিজস্ব ইচ্ছানুযায়ী এক বা একাধিক দিন নিকটবর্তী মসজিদে দিনানিপাত করেন| রমজান মাসে এতেকাফ করা ফরজে কেফায়া। অর্থাৎ এলাকার পক্ষ থেকে কিছু সংখ্যক লোক আদায় করলেই হয়ে যাবে। রমজান মাসে এর বিশেষ গুরুত্ব রয়েছে, বিশেষত রমজানের শেষ দশ দিনের জন্য। অনেক মসজিদেই মুসলমানরা রমযান মাসের শেষ দশ দিনে ইতিকাফে থাকে। বাংলাদেশে সর্ববৃহৎ ইতিকাফের আসর আয়োজিত হয় জামিয়া ইসলামিয়া ওবাইদিয়া নানুপুরে।

## প্রকারভেদ
সুন্নাত ইতিকাফ : রমজানের শেষ দশকের ইতিকাফ। অর্থাৎ ২০ রমজানের সূর্য ডোবার আগ মুহূর্ত থেকে শাওয়াল মাসের চাঁদ ওঠা পর্যন্ত মসজিদে ইতিকাফ করা। এ ধরনের ইতিকাফকে সুন্নাতে মুয়াক্কাদায়ে কিফায়া বলা হয়। গ্রাম বা মহল্লাবাসীর পক্ষে কোনো এক বা একাধিক ব্যক্তি এই ইতিকাফ করলে সবার পক্ষ থেকে তা আদায় হয়ে যাবে।

ওয়াজিব ইতিকাফ : নজর বা মানতের ইতিকাফ ওয়াজিব। যেমন কেউ বলল যে, আমার অমুক কাজ সমাধা হলে আমি এত দিন ইতিকাফ করব অথবা কোনো কাজের শর্ত উল্লেখ না করেই বলল, আমি এত দিন অবশ্যই ইতিকাফ করব। যত দিন শর্ত করা হবে তত দিন ইতিকাফ করা ওয়াজিব। ওয়াজিব ইতিকাফের জন্য রোজা রাখা শর্ত। সুন্নাত ইতিকাফ ভঙ্গ করলে তা পালন করা ওয়াজিব হয়ে যায়।

নফল ইতিকাফ : সাধারণভাবে যেকোনো সময় ইতিকাফ করা নফল। এর কোনো দিন কিংবা সময়ের পরিমাপ নেই। অল্প সময়ের জন্যও ইতিকাফ করা যেতে পারে। এ জন্য মসজিদে প্রবেশের আগে ইতিকাফের নিয়ত করে প্রবেশ করা ভালো।

ইতিকাফের উদ্দেশ্য : ইতিকাফের প্রধান উদ্দেশ্য হচ্ছে লাইলাতুল কদর প্রাপ্তির মাধ্যমে আল্লাহর একান্ত সান্নিধ্য লাভ। ইতিকাফের উদ্দেশ্য সম্পর্কে ইবনুল কাইয়্যেম বলেছেন, ‘আল্লাহর প্রতি মন নিবিষ্ট করা, তাঁর সাথে নির্জনে বাস করা এবং স্রষ্টার উদ্দেশ্যে সৃষ্টি থেকে দূরে অবস্থান করা, যাতে তার চিন্তা ও ভালোবাসা মনে স্থান করে নিতে পারে।’

## আরও দেখুন
* রমযান
*

## তথ্যসূত্র

## বহিঃসংযোগ
* ইতিকাফ বাংলাদেশ প্রতিদিন, ৬ জুন ২০১৮, প্রথম পৃষ্ঠা, কলাম ১।
* Itikaf (اعتكاف)

বিষয়শ্রেণী:রমজান
বিষয়শ্রেণী:ইসলামি প্রথা
বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি পরিভাষা
মুবাহালা

**ঈদুল মুবাহিলা** মুসলমানদের মুবাহিলা বিতর্ক অনুষ্ঠান স্মরণের দিন। মুবাহিলার ঘটনা সংঘটিত হয় হিজরী সনের ৯ম মাস জিলহজ্ব মাসের ২৪ তারিখে। এই দিনে নজরান শহরের কিছু খ্রিস্টান পণ্ডিত ইসলামের নবী মুহাম্মদের সংগে বিতর্ক করে। নজরান শহরের ১৪ জন খ্রিস্টান পণ্ডিতের সাথে মুহাম্মাদের বিতর্ক শুরু হয়। বিতর্কের বিষয় ইসলামের সত্যতা। উভয় পক্ষে যুক্তি তর্ক চলতে থাকে। মদিনার বাইরে একটি মাঠে তর্ক অনুষ্ঠান চলতে থাকে। খ্রিষ্টান প্রধান ও পণ্ডিতগণ পদ অনুযায়ী একপাশে দাঁড়িয়েছেন। অন্যপাশে আলী, ফাতেমা, হাসান এবং হুসেন একত্রে দাঁড়িয়ে আছেন। খ্রিস্টানগণ তর্কে হেরে গিয়ে জিজিয়া কর দিতে সম্মত হন। মুহাম্মদে পক্ষে আলী খ্রিস্টানদের সঙ্গে একটি শান্তি চুক্তিতে সই করেন।

## তথ্যসূত্র

## বহিঃসংযোগ
*Read the exegesis of this verse in Tafseer al-Mizan.
*Eid-e-Mubahila
*Mubahila Islamic Literature
*The Event of Mubahila @ islamicthought.co.uk
*The Event of Mubahila @ sibtayn.com

বিষয়শ্রেণী:ইসলামি পরিভাষা
রবার্ট জোসেফ ব্যারো

**রবার্ট জোসেফ ব্যারো** একজন মার্কিন ক্লাসিক্যাল সামষ্টিক অর্থনীতিবিদ এবং হার্ভার্ড বিশ্ববিদ্যালয় এর অর্থনীতির পল এম ওয়ারবার্গ অধ্যাপক। রবার্ট লুকাস এবং টমাস জন সার্জেন্ট এর পাশাপাশি তাঁকেও নিউ ক্লাসিক্যাল সামষ্টিক অর্থনীতির একজন প্রতিষ্ঠাতা মনে করা হয়। তিনি বর্তমানে স্ট্যানফোর্ড বিশ্ববিদ্যালয় এর হুভার ইন্সটিটিউশনের একজন জ্যেষ্ঠ ফেলো।

## জীবনী
ব্যারো ক্যালিফোর্নিয়া ইনস্টিটিউট অফ টেকনোলজি থেকে ১৯৬৫ সালে পদার্থবিজ্ঞানে বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে অর্থনীতিতে পিএইচডি ডিগ্রি অর্জন করেন। ব্যারো ১৯৬৮ সালে ব্রাউন বিশ্ববিদ্যালয় এ অর্থনীতির সহকারী অধ্যাপক হিসেবে যোগদান করেন এবং ১৯৭২ সালে সহযোগী অধ্যাপক পদে উন্নীত হন। ১৯৭২ থেকে ১৯৭৩ সাল পর্যন্ত শিকাগো বিশ্ববিদ্যালয় এ ভিজিটিং সহযোগী অধ্যাপক, ১৯৭৩ থেকে ১৯৭৫ সাল পর্যন্ত সহযোগী অধ্যাপক হিসেবে কর্মরত ছিলেন। তিনি রোচেস্টার বিশ্ববিদ্যালয় এ ১৯৭৫ থেকে ১৯৭৮ সাল পর্যন্ত অধ্যাপক হিসেবে কর্মরত ছিলেন এবং ১৯৭৮ থেকে ১৯৮২ সাল পর্যন্ত জন মুনরো প্রফেসর অব ইকোনমিক্স হিসেবে কর্মরত ছিলেন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয় এ অর্থনীতির অধ্যাপক হিসেবে কর্মরত ছিলেন। ১৯৮৪ থেকে ১৯৮৭ সাল পর্যন্ত রোচেস্টার বিশ্ববিদ্যালয় এর ডিস্টিংগুইশড প্রফেসর অব আর্টস অ্যান্ড সায়েন্স হিসেবে এবং গ্র্যাজুয়েট স্কুল অব ম্যানেজমেন্ট এর অধ্যাপক হিসেবে কর্মরত ছিলেন। তিনি ১৯৮৭ থেকে ১৯৯৫ সাল পর্যন্ত হার্ভার্ড বিশ্ববিদ্যালয় এর অধ্যাপক, ১৯৯৫ থেকে ২০০৪ সাল পর্যন্ত হার্ভার্ড বিশ্ববিদ্যালয় এর রবার্ট সি ওয়াগোনার অধ্যাপক এবং ২০০৪ সাল থেকে পল এম ওয়ারবার্গ অধ্যাপক হিসেবে কর্মরত। 

## তথ্যসূত্র

বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:রোচেস্টার বিশ্ববিদ্যালয়ের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অর্থনীতিবিদ
২০০৮ গ্রীষ্মকালীন অলিম্পিকে মল্লক্রীড়া - নারীদের বর্শা নিক্ষেপ

**[[২০০৮ অলিম্পিক গেমস]]ে** মহিলাদের **[[বর্শা ছোঁড়া]]** প্রতিযোগিতা আগস্টের ১৯ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। 

যোগ্যতানির্ণায়ক মাপকাঠি ছিল (A মান) এবং  (B মান)। 

প্রথম ছোঁড়ায় মারিয়া আবাকুমোভা এগিয়ে ছিলেন। তার ছোঁড়া দূরত্বের ৩ মিটারের মধ্যে নিকটতম প্রতিদ্বন্দ্বী ছিলেন বারবোরা স্পটাকোভা। আবাকুমোভা তার চতুর্থ নিক্ষেপে আরও দূরে (৭০.৭৮ মিটার) ছোঁড়েন। কিন্তু স্পটাকোভা তার শেষ ছোঁড়ায় যাবতীয় প্রতিযোগিতা শেষ করে দেন ৭১.৪২ মিটার ছুঁড়ে।

## সময়তালিকা
সমস্ত সময় চীন প্রমাণ সময় (UTC+8)

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## ফলাফল

### যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৬১.৫০ মিটার (Q) বা সেরা ১২জন (q) ফাইনালে যাবে।
} || A || align="left" | জাহরা বানি || align="left" | 
|| x || x || x ||  ||
|-
|  || B || align="left" | তাতিয়ানা জেলাকা || align="left" | 
|| x || x || x ||  ||
|}

### ফাইনাল

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে বর্শা ছোঁড়া
বোঝেনা সে বোঝেনা (টেলিভিশন ধারাবাহিক)

**বোঝেনা সে বোঝেনা** স্টার জলসায় সম্প্রচারিত জনপ্রিয় টিভি ধারাবাহিক। এই ধারাবাহিকে অভিনয় করেছেন যশ দাশগুপ্ত, মধুমিতা সরকার সহ আরো অনেকে। হিন্দি ধারাবাহিক *[[হিন্দি ভাষা|ইস পেয়ার কো কেয়া নাম দু]]* ধারাবাহিকের পুনঃনির্মাণ এটি। বাংলা ভাষার এই ধারাবাহিকটি ভারতের পাশাপাশি বাংলাদেশেও ব্যাপক জনপ্রিয় হয়। **বোঝেনা সে বোঝেনা** টেলিভিশনে প্রিমিয়ারের দিন ধারাবাহিকটি সবচেয়ে বেশি দেখা টেলিভিশন ধারাবাহিক হিসাবে স্থান পেয়েছে। ২৮ মার্চ ২০২০ থেকে স্টার জলসায় 'জলসা ক্লাসিক' নামক ব্লকে এটি আবারো সম্প্রচারিত হচ্ছে।

## কাহিনী
"**পাখি**" একটি সরল, হাসিখুশি, সংসারী মেয়ে। সে তার পরিবারকে খুবই ভালোবাসে। "**অরণ্য সিংহ রায়**" একজন ব্যবসায়ী। সে ভালোবাসায় বিশ্বাস করে না। তবে সে তার "**অনু**" দিদিকে খুব ভালোবাসে। ঘটনাচক্রে অরণ্য'র ভাইয়ের সাথে **পাখি**'র বোনের বিয়ে হয়। এর সূত্র ধরে **অরণ্য** আর পাখির মধ্যে বিয়ে হয়। তাদের মধ্যে সমস্যা সৃষ্টি করার চেষ্টা করে **অনু** দির বর **কৃষ্ণেন্দু** ও **অরণ্য** এর পুরোনো বান্ধবী **পামেলা**। কারণ **কৃষ্ণেন্দু** **পাখি**কে আর **পামেলা** **অরণ্য**কে পছন্দ করে। তবে **পাখি** আর **অরণ্য** সব বাধা পেরিয়ে একে অপরকে প্রচণ্ড ভালবাসতে শুরু করে। তারা পুনর্বিবাহের সিদ্ধান্ত নেয়। কিন্তু বিয়ের সময় **অরণ্য**'র গায়ে গুলি লাগে।

**ছয় মাস পর**

**অরণ্য**কে হারিয়ে পাখি মানসিক ভারসাম্য হারায়। তাকে চিকিৎসার জন্য **উদয়গড়**  নিয়ে যাওয়া হয়। সেখানে সে তার **অরণ্য**র মতো একজনকে খুঁজে পায় যে নিজেকে **রাধে**  বলে পরিচয় দেয়। কিন্তু পরে প্রমাণ হয় **রাধে**ই **অরণ্য** আর **কৃষ্ণেন্দু** তাকে মারার পরিকল্পনা করে তা সবার সামনে প্রমাণ করার জন্য এই পরিচয় প্রকাশ করে। **অরণ্যকে** **বিজলী** বাঁচিয়েছিল বলে সে **অরণ্য**কে **পাখি**র কাছ থেকে ছিনিয়ে নিতে চায়। কিন্তু **অরণ্য** **বিজলী**র সব চেষ্টা বৃথা করে দেয় এবং **অরণ্য**কে **পাখি**র কাছ থেকে কেউ আলাদা করতে পারবে না বলে বাড়ি থেকে বের করে দেয়। **রাজ** নামে নতুন একজন তাদের মধ্যে সমস্যা শুরু করে। আসলে সে **অরণ্য**র সৎ ভাই। সে **অরণ্য**র মাকে লুকিয়ে রেখেছিল, কারণ সে মনে করত তার জন্যই সে তার বাবার অবৈধ সন্তান বলে পরিচিতি পায়। কিন্তু পরে সে তার ভুল বুঝতে পারে।  এতে **অরণ্য**র মা বা **অরণ্যর** কোনো দোষ নেই, তাই সে **পাখি**কে ও **অরণ্য**র মাকে **অরণ্য**র কাছে ফিরিয়ে দেয়।

## অভিনয়ে

### প্রধান

### বিশেষ উপস্থিতি

## প্রতিক্রিয়া
টেলিভিশনে প্রিমিয়ারের দিন সিরিয়ালটি সবচেয়ে বেশি দেখা টেলিভিশন সিরিয়াল হিসাবে স্থান পেয়েছে। এটি পরে ১১.০ টিআরপি পায়।  এই সিরিয়ালটি টেলি সম্ম‌ান অ্যাওয়ার্ডস (২০১৫) এ ১০ টি পুরস্কার পেয়েছে।

## সঙ্গীত
এই ধারাবাহিকের সংগীত পরিচালনা করেছেন ইন্দ্রদীপ দাশগুপ্ত। এই টাইটেল ট্র্যাক গেয়েছেন অরিজিৎ সিং ও মধুরা ভট্টাচার্য।

## পুরস্কারসমূহ
;টেলি সম্মান ২০১৪ 
#সেরা জুটি - *পাখি ও অরণ্য*
#জনপ্রিয় অভিনেতা - *অরণ্য*
#জনপ্রিয় অভিনেত্রী - *পাখি*

## সমালোচনা
জনপ্রিয় এ ধারাবাহিক এবং এর মূল অভিনেত্রী *পাখি* চরিত্রটি ভারতের পাশাপাশি বাংলাদেশেও ব্যাপক জনপ্রিয় হয়। পরবর্তীতে, ২০১৪ সালের ঈদুল ফিতরে "পাখি ড্রেস" কিনতে না পারার অভিমানবশত বাংলাদেশের চাঁপাইনবাবগঞ্জে ও গাইবান্ধায় দুইজন কিশোরী আত্মহত্যা করে।

## বহিঃসংযোগ
* অফিশিয়াল ইউটিউব পোর্টাল

## তথ্যসূত্র

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৩-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
২০১৪ নেদারল্যান্ডস ক্রিকেট দলের স্কটল্যান্ড সফর

নেদারল্যান্ডস জাতীয় ক্রিকেট দল পূর্ব-নির্ধারিত সময়সূচী মোতাবেক স্কটল্যান্ড সফর করে। জুলাই, ২০১৪ সালে স্কটল্যান্ডে অনুষ্ঠিত খেলায় দলটি স্কটল্যান্ড দলের বিপক্ষে তিনটি লিস্ট এ ক্রিকেটে অংশ নেয়। এ সিরিজটি ১-১ ড্র হয়। এরপূর্বে দল দুইটি মে-জুন, ২০১৪ সালে নর্থ সী প্রো ২০ ও  নর্থ সী প্রো ৫০ ওভারের সীমিত ওভারের প্রতিযোগিতায় অবতীর্ণ হয়েছিল। এ সফরের প্রধান উদ্দেশ্য হচ্ছে স্কটল্যান্ড দলের ২০১৫ সালের বিশ্বকাপ ক্রিকেট প্রতিযোগিতায় দলের সদস্য নির্বাচন করা।

## দলের সদস্য

## অন্যান্য একদিনের সিরিজ

### ১ম অন্যান্য একদিন

### ২য় অন্যান্য একদিন

### ৩য় অন্যান্য একদিন

## তথ্যসূত্র

## বহিঃসংযোগ
* Series at CricInfo

বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-এ স্কটিশ ক্রিকেট
বিষয়শ্রেণী:২০১৪-এ ডাচ ক্রিকেট
বিষয়শ্রেণী:২০১৪-এ স্কটল্যান্ডীয় ক্রিকেট
বিষয়শ্রেণী:২০১৪-এ ক্রিকেট
অলিম্পিকে বাংলাদেশের পতাকা বাহকগণের তালিকা

এই তালিকাটি **পতাকা বাহকগণের যারা অলিম্পিকে বাংলাদেশের প্রতিনিধিত্ব করেছেন।**

পতাকা বাহকগণ অলিম্পিক গেমসের উদ্বোধনী অনুষ্ঠানে বাংলাদেশের জাতীয় পতাকা বহন করেন।

## আরও দেখুন
* অলিম্পিকে বাংলাদেশ

## তথ্যসূত্র

বিষয়শ্রেণী:অলিম্পিকে বাংলাদেশ
বাংলাদেশ
বিষয়শ্রেণী:বাংলাদেশী ক্রীড়াবিদদের তালিকা
২০১১ নারী ক্রিকেট বিশ্বকাপ বাছাইপর্ব

**২০১১ মহিলা ক্রিকেট বিশ্বকাপ বাছাইপর্ব** দশ দলের একটি টুর্নামেট যা নভেম্বর ২০১১ সালে বাংলাদেশে অনুষ্ঠিত হয়। এই বাছাইপর্বের শীর্ষ চারটি দল ২০১৩ মহিলা ক্রিকেট বিশ্বকাপ-এ অংশ নেয়। এছাড়াও, শ্রীলঙ্কা ও ওয়েস্ট ইন্ডিজ ব্যতীত শীর্ষ দুটি দল, ২০১২ আইসিসি মহিলা বিশ্ব টুয়েন্টি২০'র জন্য যোগ্যতা অর্জন করে।

## প্রথম রাউন্ড
### গ্রুপ এ

### গ্রুপ বি

## নকআউট রাউন্ড

### কোয়াটার ফাইনাল

### সেমিফাইনাল

### ফাইনাল

## শ্রেণিবিন্যাস রাউন্ড
### ৯ম স্থান

### ৫ম–৮ম স্থান প্লে-অফ

#### ৭ম স্থান প্লে-অফ

#### ৫ম স্থান প্লে-অফ

### ৩য় স্থান প্লে-অফ

## চূড়ান্ত অবস্থান

## তথ্যসূত্র

বিষয়শ্রেণী:নারী ক্রিকেট বিশ্বকাপ
বিষয়শ্রেণী:২০১১-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১১-এ ক্রিকেট
বিষয়শ্রেণী:২০১১-এ বাংলাদেশী ক্রীড়া
বিষয়শ্রেণী:২০১১-এ বাংলাদেশী ক্রিকেট
বিষয়শ্রেণী:২০১৩ নারী ক্রিকেট বিশ্বকাপ
বেতফল

বেত গাছের ফলকে **বেতফল**, বেত্তুন, বেথুন, বেথুল,বেতুল, বেতগুলা, বেতগুটি, বেত্তুইন ইত্যাদি নামে ডাকা হয়। বেতগাছের বৈজ্ঞানিক নাম *Calamus tenuis*, যা 	Arecaceae পরিবারভুক্ত। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।

বেতফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাঁচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।

## আবাসস্থল
বেত ক্রান্তীয় ও উপক্রান্তীয় অঞ্চলের ভেজা ও জংলা নিচুভূমিতে ভাল জন্মে। এটি বর্তমানে আবাসন সংকটের জন্য বিপন্ন প্রজাতি।

## বেতগাছের বর্ণনা
বেতগাছ চিকন, লম্বা, কাঁটাময় ও খুবই শক্ত। এটি জঙ্গলাকীর্ন কাঁটাঝোপ আকারে জন্মে।
## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:বাংলার ফল
ওলন্দাজ ভারত

300px|থাম্ব|''বাংলার চিনসুরায় ডাচ বসতি'' (১৭৮৭)।

**ওলন্দাজ ভারত** বলতে ভারতে উপমহাদেশে ওলন্দাজ ইস্ট ইন্ডিয়া কোম্পানির বসতি ও বাণিজ্যিক ঘাঁটিগুলোকে বোঝায়। এটি শুধু ভৌগোলিক সংজ্ঞা হিসেবে ব্যবহৃত হয়। ওলন্দাজ ভারত কখনও রাজনৈতিক কর্তৃপক্ষ হয়ে উঠতে পারেনি। তাছাড়া ওলন্দাজ ভারত ওলন্দাজ সিংহল, ওলন্দাজ করমণ্ডল গভর্নরেট, ওলন্দাজ মালাবার কমান্ডমেন্ট, ওলন্দাজ বাংলা ও ওলন্দাজ সুরাট ডিরেক্টরেটে বিভক্ত ছিল।

ওলন্দাজ ইন্ডিজ আর ওলন্দাজ ভারত এক নয়। ডাচ ইন্ডিজ দ্বারা ডাচ ইস্ট ইন্ডিজ (বর্তমান – ইন্দোনেশিয়া) ও ডাচ ওয়েস্ট ইন্ডিজ (বর্তমান সুরিনাম ও প্রাক্তন নেদারল্যান্ড এন্টিলেস) বোঝায়।

## মানচিত্র

## গ্যালারি

Image:Negapatnam van Choromandel.jpg|নাগাপট্টিনামে ডাচ বাণিজ্যিক জাহাজ, আনুমানিক ১৬৮০ সাল।
Image:De handelsloge van de VOC in Hougly in Bengalen Rijksmuseum SK-A-4282.jpeg|হুগলি-চুঁচুড়ায় কারখানা, ডাচ বাংলা। হেনড্রিক ভেন স্কুইলেনবার্গ‌ ১৬৬৫।
File:Overwinningh van de Stadt Cotchin op de Kust van Mallabaer - Victory over Kochi on the coast of Malabar.jpg|১৬৬৩ সালে রিজক্লফ ভেন গোয়েনস কর্তৃক পর্তুগিজদের থেকে কোচিন অধিকার। আটলাস ভেন ডার হাগেন, ১৬৮২।


## আরও দেখুন
* ব্রিটিশ ভারত
* ডেনিশ ভারত
* ফরাসি ভারত
* ভারত-নেদারল্যান্ড সম্পর্ক
* পর্তুগিজ ভারত

## তথসূত্র

## বহিঃসংযোগ
* Coins of Dutch India
* World Statesmen - India
* India, shores without end 


বিষয়শ্রেণী:এশিয়ায় ইউরোপীয় উপনিবেশ
বিষয়শ্রেণী:এশিয়ায় প্রাক্তন উপনিবেশ
বিষয়শ্রেণী:১৮২৫-এ বিলুপ্ত